BEC บวก 3% รับละคร “กรงกรรม” กระแสแรง ดันเรตติ้งช่อง “3HD” ติด TOP3
BEC บวก 3% รับละคร "กรงกรรม" กระแสแรง ดันเรตติ้งช่อง "3HD" ติด TOP3 ล่าสุด ณ เวลา 15.14 น. อยู่ที่ 9 บาท บวก 0.25 บาท หรือ 2.86% สูงสุดที่ 9.05 บาท ต่ำสุดที่ 8.70 บาท ด้วยมูลค่าซื้อขาย 169.61 ล้านบาท
BEC บวก 3% รับละคร "กรงกรรม" กระแสแรง ดันเรตติ้งช่อง "3HD" ติด TOP3 ล่าสุด ราคาหุ้นอยู่ที่ 9 บาท บวก 0.25 บาท หรือ 2.86% ด้วยมูลค่าซื้อขาย 169.61 ล้านบาท
23 เม.ย. 2562

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 15.14 น. อยู่ที่ 9 บาท บวก 0.25 บาท หรือ 2.86% สูงสุดที่ 9.05 บาท ต่ำสุดที่ 8.70 บาท ด้วยมูลค่าซื้อขาย 169.61 ล้านบาท

โดย นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า สำนักงาน กสทช. รายงานสภาพตลาดกิจการโทรทัศน์ภาคพื้นดินในระบบดิจิทัลเดือน มี.ค.2562 พบว่า ช่องรายการที่ได้รับความนิยมสูงสุด (เรตติ้ง) 10 อันดับแรก ได้แก่ อันดับ 1 ช่อง 7HD เรตติ้ง 1.943 อันดับ 2 ช่อง 3HD เรตติ้ง 1.321 อันดับ 3 ข่อง MONO29 เรตติ้ง 0.795 อันดับ 4 ช่อง Workpoint TV เรตติ้ง 0.710 อันดับ 5 ช่อง ONE HD เรตติ้ง 0.582 อันดับ 6 ช่อง ไทยรัฐ ทีวี เรตติ้ง 0.449 อันดับ 7 ช่อง 3SD เรตติ้ง 0.327 อันดับ 8 ช่อง 8 เรตติ้ง 0.316 อันดับ 9 ช่อง Amarin TV HD เรตติ้ง 0.297 และอันดับ 10 ช่อง Nation TV เรตติ้ง 0.200
โดยในเดือน มี.ค. 2562 นี้ ช่องรายการที่ได้รับความนิยมสูงสุด 10 อันดับแรก ส่วนใหญ่ยังเหมือนกลุ่มช่องรายการเดือนที่แล้ว ส่วนช่องรายการที่มีเรตตติ้งสูงขึ้นในเดือนนี้ แบ่งออกเป็น 2 กลุ่มใหญ่ คือ
สำหรับกลุ่มช่องรายการที่มีละครหลังข่าวช่วยเพิ่มเรตติ้ง ได้แก่ ช่อง 7HD ช่อง 3HD และช่อง ONE โดย ช่อง 7HD มีละครหลังข่าวที่มีเรตติ้งสูงหลายเรื่อง เช่น ละครเรื่อง “นางร้าย” “พัชรมนตรา” และ “บ่วงสไบ” ส่วนช่อง 3HD มีละครเรื่อง “กรงกรรม” และ “หมอยาท่าโฉลง” ที่ได้รับความนิยมอย่างต่อเนื่อง ส่วนละครเรื่อง “ทะเลริษยา” และ “สาวน้อย 100 ล้านวิว” ของช่อง One ก็มีเรตติ้งที่สูงขึ้นจนน่าจับตามอง
ส่วนกลุ่มช่องรายการที่มีรายการช่วยเพิ่มเรตติ้ง ได้แก่ ช่อง ไทยรัฐทีวี ช่อง 3SD ช่อง Amarin TV HD และช่อง Nation TV ซึ่งในเดือน มี.ค. 2562 เป็นช่วงเวลาที่การเมืองร้อนระอุ เนื่องจากใกล้เวลาเลือกตั้ง รายการ “ไทยรัฐนิวส์โชว์” ของช่องไทยรัฐทีวี ได้รับความนิยมอย่างต่อเนื่อง โดยในคืนวันที่ 24 มี.ค. 2562 มีเรตติ้งสูงถึง 3.065 ขณะเดียวกัน ช่อง Nation TV ได้กลายเป็นช่องม้ามืดที่สามารถกระโดดข้ามจากเรตติ้งอันดับที่ 14 เข้าสู่อันดับ Top Ten ได้สำเร็จ โดยรายการที่ได้รับความนิยม คือ รายการ “เนชั่นทันข่าว” “ข่าวข้น คนเนชั่น” รวมไปถึงการเกาะติดสถานการณ์การเลือกตั้งรายการ “เนชั่น อีเลคชั่น” ในคืนวันที่ 24 มี.ค. 2562 ที่มีเรตติ้งเฉลี่ย 1.237 นอกจากนี้ รายการ “ข่าวนอกลู่” ของช่อง 3SD และรายการ “ทุบโต๊ะข่าว” ของช่อง Amarin TV HD ก็ได้รับความนิยมจากประชาชนอย่างต่อเนื่องเช่นกัน